Dječji vrtić Marjan, Split, Put sv. Mande 11, OIB: 86339280930, zastupan po ravnateljici: mr. Ani Mrnjavac, prof.

(u daljnjem tekstu: davatelj usluga), s jedne strane i roditelji/staratelji \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(ime i prezime roditelja/staratelja)

OIB:\_\_\_\_\_\_\_\_\_\_\_\_\_\_\_\_\_ i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_, iz \_\_\_\_\_\_\_\_\_, sa stanom

(ime i prezime roditelja/staratelja)

u ulici \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: korisnici usluga) s druge strane, zaključuju

**UGOVOR O NEPOSREDNIM PRAVIMA I OBVEZAMA**

**U OSTVARIVANJU PROGRAMA DJEČJIH VRTIĆA I JASLICA**

**Članak 1.**

Ovim ugovorom ugovorne strane utvrđuju međusobna prava i obveze za vrijeme boravka djeteta u jasličkim i vrtićkim odgojno-obrazovnim skupinama u opsegu i na način utvrđen Odlukom o utvrđivanju mjerila za sudjelovanje roditelja u cijeni programa dječjih vrtića i jaslica Grada Splita, Odlukom o socijalnoj skrbi Grada Splita, drugim odlukama i zaključcima Grada Splita, općim aktima i odredbama ovog Ugovora i to za razdoblje od 01. rujna 2024. god. do ispisa djeteta iz Vrtića ili promjene vrste programa.

**Članak 2.**

Davatelj usluga obvezuje se pružiti usluge: ranog i predškolskog odgoja i obrazovanja, te skrbi o djeci rane i predškolske

dobi, za dijete \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kroz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime djeteta) (vrsta programa)

program vrtića ili jaslica u koje je dijete upisano i to u opsegu i na način koji je utvrđen za tu vrstu programa.

**Članak 3.**

Program dječjih vrtića i jaslica organizira se u pravilu za pet radnih dana tjedno, osim za vrijeme blagdana.

Ugovorne strane suglasno utvrđuju da tijekom pedagoške godine, u vrijeme blagdana i državnih praznika, te u vrijeme kada je zbog ljetnih i zimskih praznika smanjen broj djece u vrtiću, davatelj usluga zadržava pravo drugačijeg organiziranja rada i to u vidu privremenog zatvaranja pojedinih objekata odnosno dežurstva određenih objekata u sastavu davatelja usluga.

Korisnici usluga koji koriste usluge dežurnih objekata tijekom mjeseca srpnja i kolovoza dužni su platiti cijenu usluge sukladno Odluci Grada Splita o utvrđivanju mjerila za sudjelovanje roditelja u cijeni programa dječjih vrtića i jaslica Grada Splita.

Korisnici usluga koji imaju prebivalište ili boravište na području Grada Splita kao i oni koji nemaju prebivalište ili boravište na području Grada Splita plaćaju cijenu sukladno Odluci Grada Splita o utvrđivanju mjerila za sudjelovanje roditelja u cijeni programa dječjih vrtića i jaslica Grada Splita.

**Članak 4.**

Na ime korištenja usluga iz članka 2. ovog Ugovora, korisnici usluga sudjeluju u cijeni usluge, koju utvrđuje nadležno tijelo Grada Splita, a zavisno o vrsti i trajanju programa koji dijete pohađa.

**Članak 5.**

Korisnici usluga dužni su uplatiti iznos utvrđen u članku 4. ovog Ugovora, najkasnije do 15-tog u mjesecu za taj mjesec.

U slučaju nepoštivanja odredbi st. 1. ovog članka postupit će se sukladno Proceduri o provođenju mjera naplate dospjelih nenaplaćenih potraživanja.

Korisnici usluga će cijenu usluge platiti putem SMART CITY aplikacije putem koje će im biti ispostavljen račun za korištenje istih.

Korisnici usluga suglasni su da se cijena programa tijekom pedagoške godine može mijenjati sukladno Odluci koju donosi nadležno tijelo Grada Splita.

Korisnici usluga solidarni su u obvezama plaćanja cijene usluge.

**Članak 6.**

Za djecu s posebnim odgojno-obrazovnim potrebama i pravima, posebice djecu s teškoćama u razvoju, davatelj usluga ima pravo pokrenuti postupak pedagoške opservacije djeteta u dogovorenom trajanju i duljini boravka djeteta u Vrtiću s ciljem planiranja odgojno - obrazovnog rada u skladu s razvojnim potrebama i mogućnostima djeteta.

**Članak 7.**

Završetkom pedagoške opservacije i temeljem donesenog mišljenja, s kojim će korisnik usluga biti upoznat, davatelj usluga predlaže najprikladniji model inkluzije djeteta u odgojno-obrazovnoj skupini.

**Članak 8.**

Korisnici usluga imaju pravo na umanjenje sudjelovanja u cijeni programa ili sufinanciranje cijene programa dječjeg vrtića/jaslica sukladno odlukama Grada Splita iz čl. 1. ovog Ugovora.

**Članak 9.**

Korisnici usluga dužni su osobno dovoditi i odvoditi dijete iz vrtića ili jaslica.

Korisnici usluga mogu ovlastiti drugu punoljetnu osobu/e (maksimalno tri osobe) koja će dovoditi i odvoditi dijete iz vrtića ili jaslica u koliko su korisnici usluga spriječeni i to putem obrasca Punomoći koji se može preuzeti kod odgojitelja u skupini u kojoj dijete boravi.

Korisnici usluga dužni su početkom pedagoške godine popuniti obrazac Suglasnosti roditelja za fotografiranje i snimanje, koji će preuzeti na početku pedagoške godine kod odgojitelja skupine u kojoj dijete boravi.

Korisnici usluga potpisom ovog Ugovora suglasni su na razmjenu informacija o djetetu sa svim relevantnim institucijama i ustanovama uvažavajući najbolji interes djeteta.

Korisnici usluga dužni su obavijestiti davatelja usluga o bilo kakvoj promjeni koja se odnosi na podatke o adresi stanovanja, kontakt telefona/mobitela ili e-maila.

**Članak 10.**

Korisnici usluga se obvezuju prije pedagoške godine dostaviti potvrdu nadležnog liječnika o obavljenom sistematskom zdravstvenom pregledu djeteta i potvrdu o urednoj procijepljenosti djeteta, te dodatnu zdravstvenu potvrdu za slučaj promjena zdravlja nastalih nakon sistematskog pregleda.

Korisnici usluga se obvezuju da u vrtić/jaslice neće dovoditi bolesno dijete, kako bi se izbjeglo ugrožavanje zdravlja ostale djece, a nakon preboljene bolesti mora donijeti potvrdu kojom nadležni liječnik dozvoljava ponovni boravak djeteta u vrtiću/jaslicama.

**Članak 11.**

Davatelj usluga može otkazati pružanje usluga roditelju-staratelju:

* koji ne izvrši obvezu plaćanja u roku od 30 dana od isteka zadnjeg dana dospijeća obveze, a potraživanje će naplatiti sukladno pozitivnim propisima,
* čije dijete izostaje iz vrtića/jaslica, a roditelj o razlogu izostanka ne izvijesti u roku od 30 dana od početka izostanka,
* ukoliko odbijaju suradnju i preporuke stručnog tima vrtića, ne žele dostaviti relevantnu dokumentaciju specijaliziranih ustanova i poduzeti aktivnosti koje su potrebne za zaštitu zdravlja i poticanje razvojnih potreba djeteta te stvaranja primjerenih uvjeta za boravak djeteta u vrtiću,
* ukoliko ne dostave potvrdu nadležnog liječnika o obavljenom sistematskom zdravstvenom pregledu djeteta i potvrdu o urednoj procijepljenosti djeteta, te dodatnu zdravstvenu potvrdu za slučaj promjena zdravlja nastalih nakon sistematskog pregleda.

**Članak 12.**

Davatelj usluga može otkazati korištenje programa korisnicima usluga i u slučaju:

* nemarnog i neodgovornog odnosa korisnika usluga prema davatelju usluga, a sukladno općem aktu davatelja usluga (nepoštivanje kućnog reda),
* kada stručni tim davatelja usluga ocijeni da daljnje pohađanje programa nije za dobrobit djeteta.

**Članak 13.**

Ako korisnici usluga prekidaju korištenje usluga vrtića/jaslica dužni su o tome obavijestiti davatelja usluga pisanim putem najmanje8 dana prije prekida te podmiriti sve troškove programa do dana prekida.

Iznimno od st. 1. ovog članka dijete predškolac ispisat će se po službenoj dužnosti sa datumom 30.06. tekuće pedagoške godine ukoliko roditelji propuste podnijeti zahtjev za ispis, a nisu prijavili dijete u ljetno dežurstvo (za srpanj i/ili kolovoz), niti su dostavili dokument o odgodi škole za dijete.

**Članak 14.**

U slučaju spora nadležan je sud u Splitu.

**Članak 15.**

Korisnici usluga potvrđuju da su podaci navedeni u ovom Ugovoru točni i potpuni, te ovlašćuju davatelja usluga da iste čuva i koristi u svrhu ostvarivanja prava i obveza iz ovog Ugovora, a sve u skladu s odredbama Opće uredbe o zaštiti podataka i Zakona o provedbi Opće uredbe o zaštiti podataka (NN 42/18).

**Članak 16.**

Ovaj Ugovor sačinjen je u dva primjerka od kojih jedan zadržavaju korisnici usluga, a drugi davatelj usluga.

**Članak 17.**

Ovaj Ugovor potpisuju oba roditelja/staratelja, osim u slučaju kad jedan roditelj ostvaruje roditeljsku skrb.

Samo u iznimnim slučajevima (duža odsutnost i sl.) Ugovor može potpisati jedan roditelj, premda oba ostvaruju roditeljsku skrb, i to na način da isti s punom odgovornošću jamči suglasnost drugog roditelja s upisom djeteta u Vrtić po uvjetima ovog Ugovora.

**KORISNICI USLUGA: RAVNATELJICA:**

KLASA: 601-01/24-14/01

\_\_\_\_\_\_\_\_\_\_\_\_\_\_\_\_\_\_\_\_ URBROJ: 2181-1-295-01-24-

Split, \_\_\_\_\_\_\_\_\_\_\_\_\_\_ god. \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ mr. Ani Mrnjavac, prof.